Truba yeri kitabəsi

Truba yeri kitabəsi — Arxeoloq Binyamin Mazar tərəfindən Yerusəlimdəki Məbəd dağında ilkin arxeoloji qazıntılar zamanı aşkara çıxarılmış b.e. I əsrinə aid edilən kitabə. Kitabə üzərində dövrümüzə çatmış iki yeganə tam söz kvadrat ivrit əlifbası ilə daşın geniş düz səthində yazılmışdır.

Kitabədəki birinci söz "yer/yeri", ikinci söz isə "truba", "truba çalmaq", "üfürmək" kimi tərcümə olunur və "truba yeri"/"truba çalmaq yeri" "üfürmə yeri" ifadəsini meydana gətirir. Kitabədəki növbəti sözlər itirilmiş və ya dövrümüzə yarımçıq şəkildə çatmışdır. Yarımçıq olan üçüncü söz (...לה) "elan etmək"/"bəyan etmək"/"fərqləndirmək" kimi təfsir olunur: (Şabbat) elan etmək və ya (dünyəvi və müqəddəsi) fərqləndirmək ifadələrində mötərizə içərisindəki ifadələr kitabədə dövrümüzə çatmayıb, yalnız elmi təsəvvürdür.

Kitabə, İkinci məbəd dövründə kahinlərin şabbatın başlaması və bitməsini xəbər vermək üçün truba çaldığı yeri göstərən işarədir. Hesab edilir ki, kitabə arxeoloqlar tərəfindən aşkar edildiyi yerə, Yerusəlim məbədinin (İkinci məbəd) cənub-qərb küncündən düşmüşdür. B.e. I əsrində yaşamış tarixçi İosif Flavi özünün "Yəhudi müharibəsi" əsərində Yerusəlim məbədini təsvir edərkən ( IV, ix, 12) yazır ki, "həmin yerə adətə görə kahinlərdən biri qalxaraq səhər yeddinci günün yaxınlaşması, növbəti gün axşam isə bitməsini truba səsi ilə xəbər verərdi."

Ehtimal ki, kitabə b.e. 70-ci ilində Yerusəlim məbədinin dağıdılması zamanı aşkarlandığı yerə atılmış və 1900 ilə qədər bir dövrdə, Mazar tərəfindən aşkarlanana kimi atıldığı yerdə qalmışdır.

 Kitabə mətni 
200px|thumb|left|Kahinin və kitabənin dayandığı yeri göstərən rekonstruksiya
 Mətn... Transliterasiya lbyt htqy'h lh...Romanizasiya l-beyt ha-taqi'ah l-h... Mümkün tamamlanma  və ya   Tərcümə Truba yeri ela...[n?]  və ya  Truba yeri fərqlən...[dirmək?]

 İstinadlar 

 Ədəbiyyat 


Kateqoriya:I əsr kitabələri
Kateqoriya:1968-ci ilin arxeoloji kəşfləri
Kateqoriya:İvrit dilində kitabələr
Kateqoriya:İsrail arxeologiyası
Kateqoriya:Qədim Yaxşın Şərq stelaları
Kateqoriya:Məbəd dağı
Kateqoriya:İsrail və yəhudi arxeoloji artefaktları
Kateqoriya:İsraildə arxeoloji kəşflər